Document ID: 31988R0558

*****
ΚΑΝΟΝΙΣΜΟΣ (ΕΟΚ) αριθ. 558/88 ΤΗΣ ΕΠΙΤΡΟΠΗΣ
της 29ης Φεβρουαρίου 1988
για την τροποποίηση του κανονισμού (ΕΟΚ) αριθ. 1154/86, που καθορίζει τις λεπτομέρειες σχετικά με τα αποθέματα σιτηρών που υπήρχαν στην Ισπανία την 1η Μαρτίου 1986
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3770/85 του Συμβουλίου της 20ής Δεκεμβρίου 1985 σχετικά με τα αποθέματα των γεωργικών προϊόντων που υπάρχουν στην Ισπανία (1), και ιδίως το άρθρο 8,
Εκτιμώντας:
ότι ο κανονισμός (ΕΟΚ) αριθ. 1154/86 της Επιτροπής (2) καθορίζει το μη κανονικό απόθεμα, κατά την έννοια του άρθρου 86 της πράξης προσχώρησης, και εξακριβώνει κυρίως 55 000 τόνους σκληρού σίτου που πουλήθηκαν από το SENPA πριν από την 1η Μαρτίου 1986· ότι αυτή η ποσότητα σκληρού σίτου θα τεθεί σε ελεύθερη κυκλοφορία μεταγενέστερα στην ισπανική αγορά, μετά από παρακράτηση της εγγυήσεως· ότι δεν είναι εφεξής αναγκαίο να εξασφαλισθεί η εξακρίβωση των αποθεμάτων αυτών· ότι δεν έχει εκπληρωθεί η ισπανική υποχρέωση χρηματοδοτήσεως της διαθέσεως των εν λόγω μη κανονικών αποθεμάτων·
ότι δεν υπάρχει πλέον η ειδική κατάσταση που οδήγησε στον καθορισμό των μη κανονικών αποθεμάτων σε 55 000 τόνους· ότι θα πρέπει, συνεπώς, να υπάρξει επάνοδος στην αρχική εκτίμηση των μη κανονικών αποθεμάτων, που συντίθεται από 35 500 τόνους σκληρού σίτου και 19 500 τόνους σίκαλης· ότι θα πρέπει να τροποποιηθεί ο κανονισμός (ΕΟΚ) αριθ. 1154/86 προκειμένου να ληφθούν υπόψη οι εκτιμήσεις αυτές·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1154/86 τροποποιείται ως εξής:
1. Στο άρθρο 1 παράγραφος 1, οι όροι «843 000 τόνοι κριθής και 55 000 τόνοι σκληρού σίτου» αντικαθίστανται από τους όρους « 843 000 τόνοι κριθής, 35 500 τόνοι σκληρού σίτου και 19 500 τόνοι σίκαλης».
2. Η παράγραφος 2 του άρθρου 1 διαγράφεται.
3. Στο άρθρο 2, οι όροι «843 000 τόνοι κριθής και 55 000 τόνοι σκληρού σίτου» αντικαθίστανται από τους όρους «843 000 τόνοι κριθής, 35 500 τόνοι σκληρού σίτου και 19 500 τόνοι σίκαλης».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Φεβρουαρίου 1988.

Labels: 3
17
18